CELEX: 32019D0895
Language: et
Date: 2019-05-22 00:00:00
Title: Nõukogu otsus (EL) 2019/895, 22. mai 2019, Euroopa Liidu nimel võetava seisukoha kohta AKV-ELi ministrite nõukogus seoses AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimisega

29.5.2019   
               
               
                  ET
               
               
                  Euroopa Liidu Teataja
               
               
                  L 142/67
               
            
         NÕUKOGU OTSUS (EL) 2019/895,
         22. mai 2019,
         Euroopa Liidu nimel võetava seisukoha kohta AKV-ELi ministrite nõukogus seoses AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vaheline koostööleping (1) („AKV-ELi koostööleping“) kirjutati alla 23. juunil 2000 Cotonous. AKV-ELi koostööleping jõustus 1. aprillil 2003 ja seda kohaldatakse kuni 29. veebruarini 2020.
                  
               
                     (2)
                  
                  
                     Septembris 2018 alustati kooskõlas AKV-ELi koostöölepingu artikli 95 lõike 4 esimese lõiguga läbirääkimisi uue AKV-ELi koostöölepingu sõlmimiseks. On vaja vastu võtta üleminekumeetmed juhuks, kui uus leping ei ole kehtiva õigusraamistiku aegumise kuupäevaks kohaldamiseks valmis.
                  
               
                     (3)
                  
                  
                     AKV-ELi koostöölepingu artikli 95 lõike 4 teise lõigu kohaselt võib ministrite nõukogu vastu võtta üleminekumeetmed, mida võib vaja minna enne uue lepingu jõustumist.
                  
               
                     (4)
                  
                  
                     AKV-ELi koostöölepingu artikli 15 lõike 4 kohaselt võib AKV-ELi ministrite nõukogu võtta vastu otsuse, et delegeerida volitused, sealhulgas üleminekumeetmete kohta otsuse tegemiseks, AKV-ELi suursaadikute komiteele.
                  
               
                     (5)
                  
                  
                     AKV-ELi ministrite nõukogu iga-aastane korraline kohtumine toimub 23.–24. mail 2019 Brüsselis. Üleminekumeetmeid ei ole kokku lepitud ja AKV-ELi ministrite nõukogu ei saa neid seega korralisel kohtumisel vastu võtta. Kuna enne AKV-ELi koostöölepingu kehtivuse lõppemist ei ole rohkem AKV-ELi ministrite nõukogu kohtumisi ette nähtud, on selleks, et üleminekumeetmete kohta saaks otsuse teha õigeks ajaks, vaja delegeerida AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemine AKV-ELi suursaadikute komiteele.
                  
               
                     (6)
                  
                  
                     AKV-ELi ministrite nõukogu võtab oma 44. istungil vastu otsuse, millega delegeeritakse AKV-ELi suursaadikute komiteele üleminekumeetmete vastuvõtmise volitused („kavandatav akt“).
                  
               
                     (7)
                  
                  
                     On asjakohane määrata kindlaks liidu nimel AKV-ELi ministrite nõukogus võetav seisukoht, kuna kavandatav akt on liidule siduv.
                  
               
                     (8)
                  
                  
                     Käesolevas otsuses tuleks sätestada liidu seisukoht kiita kavandatav akt AKV-ELi ministrite nõukogus heaks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel AKV-ELi ministrite nõukogu 44. istungil, on kiita heaks, et AKV-ELi koostöölepingu artikli 15 lõike 4 kohaselt delegeeritakse AKV-ELi suursaadikute komiteele uue lepingu jõustumiseni vaja minna võivate AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemisega seotud volitused.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 22. mai 2019
            
               
                  Nõukogu nimel
               
               
                  eesistuja
               
               C. B. MATEI
            
         
         
            (1)  EÜT L 317, 15.12.2000, lk 3.